kardosdrur/scandi-wiki huggingface dataset:
Sankelmark

Sankelmark er en landsby beliggende ved Sankelmark Sø lidt syd for Flensborg i Angel (Sydslesvig). Administrativt hører landsbyen under Oversø Kommune i Slesvig-Flensborg kreds i den nordtyske delstat Slesvig-Holsten. Sankelmark var en selvstændig kommune indtil marts 2008, hvor Sankelmark med tilhørende landsbyer Barderup og Munkvolstrup blev indlemmet i Oversø Kommune. I den danske periode indtil 1864 hørte landsbyen under Oversø Sogn (Ugle Herred, Flensborg Amt).

Stednavnet Sankelmark er første gang dokumenteret 1472. Stednavnet kan enten være en fortkortelse/sammentrækning af et oprindligt *Sandkulmark eller være hentet fra søens forhenværemde navn Sanklam. Sanklam er sammensat af sand og klam (→i beytdning af klemme, snevert sted; gammeldansk klamb, oldnordisk klǫmbr). Stednavnet er således måske opstået ved hurtig udtale af Sanklam Mark.

Geografisk set ligger Sankelmark ved overgang fra Angel til den mere sandede gest (sml. Lusangel). Nabobyer er Barderup, Bilskov, Munkvolstrup og det syd for Sankelmark Sø beliggende Oversø.

Slaget ved Sankelmark fandt sted her 1864 under den 2. slesvigske krig. Der er et mindesmærke for de danske soldater, der mistede livet her, tegnet af Vilhelm Dahlerup og rejst 1889.

Danskerne i området ønskede efter anden verdenskrig at oppføre en højskole ved Sankelmark Sø. Delstats- og militærregeringen havde 1947 givet tilladelse, men landråd Lübke nægtede senere at give byggetilladdelse under henvisning til, at området var fredet. Den danske højskole byggedes i stedet for ved Jaruplund. Fra tysk side opførtes dog kort efter på samme sted ved Sankelmark Sø Grenzakademie Sankelmark. Episoden illustrerer de nationale modsætninger i tiden efter anden verdenskrig.

Billeder

Noter

Eksterne henvisninger 

 Akademie Sankelmark

Byer i Kreis Slesvig-Flensborg
Oversø
Please (album)

Please er et album fra 1986 af Pet Shop Boys.

Sange 
 Two Divided By Zero
 West End Girls
 Opportunities (Let's Make Lots Of Money)
 Love Comes Quickly
 Suburia
 Opportunities (Reprise)
 Tonight Is Forever
 Violence
 I Want A Lover
 Later Tonight
 Why Don't We Live Together?

Album fra 1986
Pet Shop Boys
Balrog

Balrog er et fantasivæsen fra J.R.R. Tolkiens trilogi Ringenes Herre og Silmarillion.

En balrog er en stor dæmon. Oprindeligt var de frie Maiar, men Morgoth forførte dem i sin tjeneste i tiden før den Første Tidsalder.
Den mest grusomme af dem var Gothmog, Herre over alle Balroger, som havde magt lig med den af Sauron i de første tidsaldre. 
I bogen Silmarillion er de Morgoths tjenere og kæmper i alle seks store kampe i Beleriand-krigene og en række andre kampe. Efter Morgoth blev væltet i det Store Slag af Valarne, gemte de sig i Angbands dybe tunneler. Troldmanden Gandalf kommer i kamp med en balrog ved navn Durin's Bane i forbindelse med, at eventyrets helte rejser gennem Moria. Gandalf og balroggen kæmper en grusom kamp, og Gandalf får ved hjælp af en trylleformular smidt balroggen ned i dybet. Desværre falder Gandalf også selv med ned, og de to kæmper videre i faldet. Gandalf omkommer tilsyneladende under denne kamp, men vender tilbage som Gandalf den hvide, den stærkeste af alle troldmænd. 

Personer i Ringenes Herre
Uruk-hai

Uruk-hai er en gruppe af orker, fantasivæsener der omtales i fantasy-romanerne om Ringenes Herre af den engelske forfatter J.R.R. Tolkien. 

Uruk-hai betyder "ork folk" (uruk = ork, hai = folk) på det ork-sprog som Tolkien opfandt til sit værk. Tolkien brugte både ordet "uruk" og "uruk-hai" om den samme gruppe væsener. Uruk-orker var større og stærkere end de almindelige orker. De kunne desuden tåle sollys. Uruk-hai dukker første gang op i 2475 Tredje Alder hvor de angreb landet Ithilien og erobrede byen Osgiliath. De blev først opdrættet af Sauron, men i Krigen om ringen blev de også benyttet af troldmanden Saruman. Uruk-hai betegner de almindelige orker fra Mordor som "snaga" hvilket betyder slave.

Kilde 
 Robert Foster – The complete guide to Middle-Earth, New York, 1975.

Personer i Ringenes Herre
Théoden

Théoden er en fiktiv person fra J.R.R. Tolkiens trilogi Ringenes Herre. Han er konge af Rohan og bliver introduceret i Ringenes Herre - De to Tårne og spiller en vigtig rolle i Ringenes Herre - Kongen vender tilbage.

I den animerede filmatisering fra 1978 lægger Philip Stone stemme til figuren. I Peter Jacksons filmatisering af serien, bliver han spillet af Bernard Hill.

Plot 

Han er konge i landet Rohan i årene 2980-3019 (af den tredje alder). Han blev født i år 2948 som den eneste søn af kong Thengel af Rohan og Morwen af Lossarnoch. Hans søster Théodwyn giftede sig med Èomund af Østfold og blev moder til Éowyn og Éomer. Da Èomund blev dræbt af orker og Théodwyn døde af sygdom, tog Theoden Èomer og Èowyn til sig som sine egne børn. Theoden havde selv kun et barn, sin søn Théodred da hans kone dronning Elfhild var død i barselssengen.

Da tiden for Ringkrigen kom havde Theoden ledt sit folk i næsten 30 år. Hans rådgiver Grima (kaldet slangetunge) var blevet mere og mere magtfuld og han misledte Theoden. Grima arbejdede i hemmelighed for troldmanden Saruman. Theodens arving og eneste barn Théodred blev dræbt i et slag ved floden Isen. Da Gandalf ankom til Edoras sammen med Aragorn, Legolas og Gimli, lykkedes det ham at fjerne Grimas indflydelse ved hoffet. Théoden genvandt noget af sin gamle styrke og ledte sine tropper fra Edoras mod Sarumans styrker. Han blev dog tvunget til at tage til Helms kløft da fjenden var for stærk. Slaget ved Helms kløft blev næsten tabt, men lige da de allermindst ventede det, vendte Gandalf tilbage med 2.000 mænd.
Efter slaget tog Théoden til Isengard sammen med Gandalf, Aragorn, Legolas og Gimli og en mindre gruppe af sine mænd. Han så at Saruman var blevet slået og mødte for første gang hobbitter i skikkelse af Merry og Pippin. Han så også for første gang enter og talte med Træskæg sammen med Gandalf. Han havde sammen med Gandalf en diskussion med Saruman, som endte med at Gandalf knækkede Sarumans stav.

Theoden drog til Dysterharge hvor han samlede sin hær. Han udnævnte Merry til Rohans væbner og Merry sværgede troskab til ham. Han modtog et nødkald fra Gondor, og hæren drog til Gondor. Inden afgangen udnævnte han Èomer til sin efterfølger som konge af Rohan. Da de nærmede sig grænsen til Gondor blokerede en hær af orker deres vej til Minas Tirith. Men høvdingen af Drúedain-folket Ghân-buri-Ghân tilbød at vise Théoden en vej udenom orkhæren igennem Drúadan-skoven. Dermed kunne Théodens hær komme Gondor til hjælp i Slaget på Pelennorsletten. Théodens hær var delt op i tre dele, og han styrede selv den midterste flanke. Under slaget blev han angrebet af Heksekongen af Angmar, og hans hest Snemanke faldt på ham og sårede ham dødeligt.

Referencer

Eksterne henvisninger 
 

Personer i Ringenes Herre
Tympanon

Tympanon (fra græsk: ty'mpanon, tromme, tamburin, latin: tympanum) er et trekantet felt i en klassisk tempelgavl eller i nuværende kirker.

Tympanon blev i antikken brugt på græske og romerske templer. I romerriget blev det også af og til brugt over indgangen til lejlighederne. Senere bruges tympanon som betegnelse på lignende felt over døre og vinduer. Et felt som er begrænset af en bue bliver også kaldt buefelt eller buegavl. Ofte findes der skulpturer eller reliefer.

Tympanon blev meget brugt i romansk og gotisk arkitektur.

Eksterne henvisninger 

Kirkearkitektur
Antikkens græske arkitektur
Bygningsdele
No Doubt

No Doubt er et amerikansk band fra Anaheim, Californien, som spiller ska- og alternativ rock-musik. Bandet har vundet to Grammy Awards og har solgt 27 mio. albums på verdensplan.

Karriere 
No Doubt blev dannet i 1987 af søskendeparret Gwen og Eric Stefani samt John Spence, der alle var stærkt inspireret af Madness. Efter nogle udskiftninger, bl.a. på grund af John Spence's selvmord, udgav gruppen i 1992 debut-albummet No Doubt. Pladens blanding af pop og ska druknede dog i den grunge-bølge, der skyllede hen over verden, og gruppen blev efterfølgende droppet af deres pladeselskab.

Efter selv at have udsendt den kantede og punk-inspirerede The Beacon Street Collection fik gruppen atter en pladekontrakt. Det resulterede i Tragic Kingdom, der med sangene "Just A Girl" og "Spiderweb" blev spillet i stort omfang på MTV. Det var dog først med albummets tredje single "Don't Speak", at det endelige gennembrud kom. Singlen blev et kæmpehit, der sendte albummet ind som nummer et på den engelske hitliste.

Succesen øgede forventningerne til det følgende album The Return of Saturn, der dog fik en blandet modtagelse. Gruppens poppede stil førte til hitsingler som "Simple Kind of Life" og "Ex-Girlfriend", men salgsmæssigt var albummet en skuffelse.

I 2001 indspillede Gwen Stefani ørehængeren "Blow Your Mind" med rapperen Eve. Nummeret var det perfekte springbræt for albummet Rock Steady, hvor No Doubt fik hjælp på producersiden af så prominente navne som Nellee Hooper, William Orbit og Prince. Albummet blev et stort comeback for gruppen og kastede hits som "Hey Baby" og "Hella Good" af sig.

På det seneste har No Doubt taget en pause fra musikken, men gruppens pladeselskab har forsøgt at holde gryden i kog med opsamlingsplader.

For Gwen Stefanis vedkommende er pusterummet blevet brugt til at indspille foreløbigt to soloalbum Love. Angel. Music. Baby. (2004) og The Sweet Escape (2006). På begge albums boltrer hun sig i prominente producere som Nellee Hooper, André 3000 (Outkast), The Neptunes (N*E*R*D) og Linda Perry (P!nks hofproducer). Dette har været med til at manifestere Stefani som et af de største kvindelige popnavne i det nye årtusinde.

Derudover har Gwen Stefani medvirket som skuespiller i Martin Scorsese-filmen The Aviator fra 2005 sammen med blandt andet Leonardo DiCaprio og Cate Blanchett.

Diskografi

Album 
 1992: No Doubt (album)
 1995: Beacon Street Collection
 1995: Tragic Kingdom
 2000: Return of Saturn
 2001: Rock Steady
 2003: The Singles 1992-2003
 2004: Everything In Time
 2012: Push and Shove

Referencer 
 No Doubt på DRs musikleksikon

Fra DR's Musikleksikon
Popgrupper fra USA
Rockgrupper fra USA
Har spillet på Roskilde Festival
Musikgrupper fra 1986
Harry Judd

Harry Mark Christopher Judd (født 23. december 1985) er trommeslager i det britiske pop/rock-band McFly. Hans kælenavn er Juddy Harold. Han lærte sig selv at spille på trommer, og er siden blevet medlem af gruppen McFLY, hvor han her modtog tromme undervisning, for at finpudse sine færdigheder. Derudover kan han spille Trompet. 

Harry Judd er født i Chelmsford, i Essex, England. På venstre håndled har han en tatovering med skriften "A Tattoo", samt en tatovering på foden hvor der står 'bear' (sætter man det sammen bliver det på engelsk så til 'bear foot'), og på benet har han en tatovering af en stjerne, som alle fra McFly har.

Judd er den yngste af tre børn, han har en bror der hedder Thomas og en søster der hedder Katherine. Han elsker at spille cricket.

Han har været med i "Crashed The Wedding"-videoen af bandet Busted, hvor han spiller trommer. Derudover har han spillet sig selv i Hollywoodfilmen Just My Luck fra 2006, hvor han på settet mødte Lindsay Lohan, som spiller hovedrollen i filmen, og derefter tilbragte én nat sammen.

Referencer 

Trommeslagere fra Storbritannien
McFly
Listenable Records

Listenable Records  er et uafhængigt pladeselskab der ligger i Wimereux, Frankrig. Det specialiserer sig i genren dødsmetal

Bands 
Abhorrence
Aborted
Abscess
Amaran
Ancient
Angtoria
Anorexia Nervosa
Blind Dog
Centurian
Crest of Darkness
Deranged
Destructor
Devilyn
Diabolique
Divine Rapture
Exhumed
Gardenian
General Surgery
Gojira
Grief of Emerald
Hacride
Hate
Horned God
Immolation
Incantation
Jigsore Terror
Koldborn
Kruger
Luciferion
Lyzanxia
Mors Principium Est
Mutant
Nail Within
No Return
Non Human Level
Pale Forest
Reclusion
Scarve
Soilwork
Solace
Speed/Kill/Hate
Submission
Symbyosis
Textures
The Amenta
The Legion
Theory in Practice
Triumphator
Vile

Pladeselskaber fra Frankrig
Musik fra Frankrig
Moskenes

Moskenes er en kommune i Lofoten i Nordland fylke i Norge. Den   ligger på den sydlige del af øen  Moskenesøya. I kommunen ligger flere fiskerihavne som Hamnøy, Sakrisøy, Reine, Moskenes, Sørvågen, Tind og Å.

Geologi
Bjerge er blandt andet Reinebringen (442 m eller 448m).

Tusenårssted 
Kommunens tusenårssted hedder «Blåøyet» og er lavet av kunstneren Jan F. Wanggaard, og stod færdig i 2005.

Kommunevåben 
Kommunevåbenet, "I blått en sølv spiral", henviser til den kendte malstrøm Moskstraumen.

Kendte moskenesfjerdinger 
 Hans Erik Dyvik Husby, musiker
 Birger Eriksen, oberst – sænkede  den tyske krydser Blücher'' ved Oscarsborg 1940
 Rolv Thesen, litteraturforsker og forfatter
 Herman Bendixen, Billedkunstner (1919 Reine – 1977)

Eksterne henvisninger 

 Kultur i Moskenes på kort  fra Kulturnett.no
 Færgeruter Bodø – Røst – Værøy – Moskenes

Noter 

Kommuner i Nordland
Herbert

Herbert er et drengenavn, der stammer fra oldhøjtysk "Hariberaht", der betyder "lysende hær". Navnet er nu ret sjældent i Danmark, idet kun ca. 300 danskere bærer navnet. 

Navnet er mere udbredt i engelsk- og tysk-talende lande, og det bruges også undertiden som efternavn. Som engelsk fornavn forkortes det ofte til Herb eller Herbie.

Kendte personer med navnet

Fornavn
Herb Alpert, amerikansk trompetist og orkesterleder. 
Herbert Blomstedt, svensk dirigent. 
Herbert Grönemeyer, tysk musiker. 
Herbie Hancock, amerikansk jazzmusiker. 
Herbert Hoover, amerikansk præsident. 
Herbert von Karajan, østrigsk dirigent. 
Herbert Lom, tjekkisk-engelsk skuespiller. 
Herbert Marcuse, tysk filosof. 
Herbert Pundik, dansk journalist og forfatter. 
Herbert Simon, amerikansk økonom. 
Herbert Spencer, engelsk filosof og politisk teoretiker. 
Herbert George Wells, engelsk forfatter.

Efternavn
Frank Herbert, amerikansk forfatter.
Jørgen Herbert, dansk journalist.
John Paul "Johnny" Herbert, racerkører

Navnet anvendt i fiktion
Herbert Schmidt er en figur fra Matador, som spilles af Paul Hüttel.
Herbie er navnet på en VW Type 1 og titelfiguren i flere amerikanske film.
Herb Powell er en bifigur i The Simpsons.

Drengenavne
Ulla

Ulla er et pigenavn, der er en kortform af det svenske "Ulrika", som også findes i den danske udgave Ulrikke. Den korte form er dog langt mere populær i Danmark end den længere udgave, idet omkring 21.000 danskere bærer navnet.

I tyske sammenhænge bruges Ulla primært som forkortelse for Ursula.

Kendte personer med navnet
Ulla Cold, dansk sanger.
Ulla Dahlerup, dansk forfatter.
Ulla Diedrichsen, dansk billedkunstner.
Ulla Gottlieb, dansk skuespiller.
Ulla Henningsen, dansk skuespiller og sanger.
Ulla Jessen, dansk skuespiller.
Ulla Bülow Lemvigh-Müller Koppel, dansk skuespiller.
Ulla Lock, dansk skuespiller.
Ulla Pia, dansk sanger.
Ulla Ryum, dansk forfatter.
Ulla Sandbæk, dansk præst og politiker.
Ulla Terkelsen, dansk journalist.
Ulla Tørnæs, dansk politiker og minister.

Navnet anvendt i fiktion
Ulla Jacobsen er en figur fra Matador, der spilles af Karen-Lise Mynster.

Pigenavne

hu:Ulla
Ulrikke

Ulrikke er et pigenavn, der er dannet ud fra drengenavnet Ulrik. Navnet findes også i varianter som Ulrikka, Ulrika og Ulrike. Navnet betyder "ulvens kraft" eller "hjertets kraft". Kortformen Ulla er afledt af dette navn.

Kendte personer med navnet
Ulrikke Eleonora, svensk dronning.
Ulrika Eleonora den yngre, svensk regerende dronning.
Ulrike Meinhof, tysk terrorist.

Andet
Ulrika, tætsted i Linköping kommune i Sverige, opkaldt efter dronning Ulrika Eleonora den yngre

Referencer 

Pigenavne
Ursula

Ursula er et pigenavn, der er et diminutiv af latin ursus, som betyder "bjørn". Navnet betyder derfor "lille hunbjørn" og er ikke så almindeligt på dansk, idet blot 555 danskere bar navnet pr. 1. januar 2019.

Ursula er sandsynligvis en låneoversættelse (calque) af det keltiske navn Artula (Keltisk artos, bjørn), som en tosproget gravskrift fundet i Trier (CIL XIII 3909) viser. 

Navnet forkortes undertiden – især i tysksprogede sammenhænge – til Ulla.

Kendte personer med navnet 
Sankt Ursula, tysk katolsk helgen.
Ursula Andress, schweizisk skuespiller.
Ursula "Uschi" Disl, tysk skiskytte.
Ursula K. Le Guin, amerikansk forfatter.
Ursula Andkjær Olsen, dansk forfatter.

Navnet anvendt i fiktion 
Ursula Buffay er navnet på en bifigur i tv-serien Venner og spilles af Lisa Kudrow.
Ursula er en figur i Disney-tegnefilmen Den lille havfrue.

Referencer 

Pigenavne
Første Mosebogs kulturelle indflydelse

Første Mosebogs kulturelle indflydelse haft stor betydning for kunst og litteratur gennem historien. Gennem mange stilperioder og af talrige malere og billedhuggere er motiver fra Første Mosebog blevet brugt. Desuden har skriftet haft stor indflydelse på kirkekunst som for eksempel altertavler og kalkmalerier i mange danske kirker. I litteraturen er fortællingerne af flere blevet brugt som skabeloner for gendigtninger af de kendte beretninger, og desuden er filosofiske og etiske emner taget op og behandlet i sammenhæng med Første Mosebog.

I kunsten

Eksempler på kunstmalere som, som alle har skildret bibelske begivenheder:
Mester Bertram af Minden
Michelangelo Buonarroti (som blandt andet har medvirket ved udsmykningen af Det Sixtinske Kapel i Rom)
Belbello da Pavia
Henry Fussel.

I kirken
I mange danske kirker er der kalkmalerier, hvor nogle af motiverne er hentet fra Første Mosebog, for eksempel i Ejsing Kirke i Ribe Stift. Desuden er bibelske beretninger i kirken blevet afbilledet på mange forskellige måder, for eksempel i ikoner, mosaikker, bøger og bibler, sten- og træudskæringer og på tekstiler.

I musikken
I musikken er blandt andet historien om Josef blevet sat op som musical af Andrew Lloyd Webber i Joseph and the Amazing Technicolor Dreamcoat, med lyrik af Tim Rice. Den har blandt andet har været spillet på Broadway. Derudover har scener fra bogen været brugt som temaer i klassiske værker som for eksempel Haydns Skabelsen.

I litteraturen
Søren Kirkegaard behandler i sit værk Frygt og Bæven beretningen om Abrahams ofring af Isak og forklarer situationen ved den teologiske suspension af det etiske.

I juraen
Selvom Guds lov først bliver præsenteret rigtigt i Anden Mosebog med De 10 bud, indeholder Første Mosebog allerede retningslinjer for livet på jorden. Gud siger til mennesket: Bliv frugtbare og talrige, opfyld jorden, og underlæg jer den; hersk over havets fisk, himlens fugle og alle dyr, der rører sig på jorden! . Det har fået betydning for, hvordan man anser forholdet mellem mennesker på den ene side og resten af den skabte verden på den anden. Mennesket har ifølge Første Mosebog en særstatus, som sætter det i stand til at herske over resten af skabningen.

Gud siger som en forbandelse efter syndefaldet: Du skal begære din mand, og han skal herske over dig. . Gud skabte kvinden som mandens hjælper  og har dermed tydeligt markeret en forskel mellem de to køn, ikke i værdi, men forskel i funktion, som også har fået stor indflydelse på kønsrollemønstre op gennem tiden, og som er blevet tolket vidt forskelligt med kvindeundertrykkelse til følge.
 
Første Mosebog
Stanley Milgram

Stanley Milgram (født 15. august 1933, død 20. december 1984) var en socialpsykolog ved Yale-universitetet, Harvard-universitetet og City-universitetet i New York. I sin tid på Yale udførte han flere kendte eksperimenter, blandt andet verden er lille-eksperimentet, der viste hvor mange led der skal til for at sammenkoble to forskellige mennesker, og Milgram-eksperimentet om tiltroen til autoriteter. Han introducerede også begrebet kendte fremmede.

Psykologer fra USA
Chris Moneymaker

Christopher Bryan Moneymaker (født 21. november 1975) er en kendt amerikansk pokerspiller. Han var den første amatør, der vandt verdens største tilbagevendende pokerturnering, WSOPs Main Event, da han i 2003 besejrede 839 spillere og vandt $2,5 millioner.

Chris Moneymaker blev inspireret af spillefilmen Rounders (1998) og kvalificerede sig til WSOP igennem en satellitturnering for blot $40.
Siden sin sejr i WSOP har Moneymaker droppet sit job som revisor til fordel for en professionel pokerkarriere. Her har han ikke formået at skabe de helt store resultater, og derfor har mange pokerspillere peget på, at Chris Moneymakers sejr tilbage i 2003 var mere held end forstand.

Siden Chris Moneymakers sejr i 2003 er antallet af pokerspillere i WSOP Main Event eksploderet. Dette er især en konsekvens af internetpokerens udbredelse, men kan også forklares med at mange pokerspillere blev inspireret af amatøren, der slog de professionelle.

Eksterne henvisninger 

 
 

Pokerspillere fra USA
Rekruttering

Rekruttering betegner den ledelsesdisciplin, der beskæftiger sig med tiltrækning og udvælgelse af medarbejdere til en organisation eller virksomhed. Rekruttering er et vigtigt område i den samlede drift af en virksomheds medarbejdere, hvor man taler om at tiltrække, fastholde og udvikle medarbejdere. I forbindelse med at fastholde og udvikle medarbejdere er det relevant med processer for talentudvikling, målstyring og performance management.

Det er typisk ledere, HR-afdelinger eller eksterne rekrutteringsfirmaer som forestår rekrutteringen. Ved at bruge eksterne rekrutteringsfirmaer, kan virksomheder ofte spare tid på processerne, ligesom de, via rekrutteringsbureauet, kan sløre at de overhovedet er på udkig efter nye kandidater.

Man taler om intern rekruttering og ekstern rekruttering. Ved intern rekruttering forstås at man leder efter allerede ansatte til at udfylde en given position. Ved ekstern rekruttering forstås at man leder uden for organisationen til at udfylde en given position.

Den typiske rekrutteringsprocedure følger som regel denne sekvens:
 Behov for en ny medarbejder opstår.
 Der formuleres et jobopslag som annonceres – evt. i kombination med headhunting.
 Ansøgningerne screenes, og der indkaldes ofte mellem 4 og 8 kandidater til jobsamtale.
 Kandidaterne vurderes ved jobsamtalen af henholdsvis leder, HR-medarbejdere, og/eller ekstern rekrutteringskonsulent.
 Til højere stillingsniveauer indkaldes der ofte til en ny samtalerunde, hvor de bedste fra den første runde går videre.
 Hvis der benyttes testning ligger dette ofte mellem første og anden jobsamtale-runde.
 Ansættelsesudvalget vælger en kandidat og der indhentes referencer som skal tjekke om det som kandidaten siger er korrekt.
 Der forhandles kontrakt, og rekrutteringen afsluttes hermed.

Den danske psykolog og forsker, Lars Lundmann har rejst alvorlig kritik af den gængse brug af personlighedstests samt den traditionelle jobsamtalemetode. Problemet med eksempelvis personlighedstests er at de ofte bygger på et forældet syn på personlighed, som en stabil størrelse. Med hensyn til jobsamtalen er problemet at situationen ofte er meget kunstig, ligesom jobinterviewerne ofte har en række bias når de skal vurdere kandidaterne.

Arbejdsmarkedet
Beskæftigelse
Eurorealisme

Eurorealisme er politisk retning, som ikke er imod medlemskabet af EU, men er skeptiske over for EU's omfattende integration på områder, eurorealisterne mener kan behandles mere effektivt på det nationale niveau.

Eurorealister går ind for et tæt og bindende europæisk samarbejde på områder, hvor de nationale parlamenter ikke alene er i stand til at lovgive effektivt. De er ikke principielt antiføderalister, men tror ikke på, at der eksisterer et "europæisk folk", som kan danne grundlaget for et europæisk føderalt demokrati.

JuniBevægelsens Jens-Peter Bonde betegnede sig ved EU-parlamentsvalget i 2004 som eurorealist.

Kilder 

Realisme